September
September er 9. mánaði í árinum eftur tí gregorianska kalendaranum og ein av 4 mánaðum, sum hava 30 dagar.

Heitið á mánaðinum kemur av latínska orðinum septem, ið merkir sjey. September var nevniliga sjeyndi mánaðin í gamla rómverska kalendaranum, har árið byrjaði 1. mars.

Hendingar í september 
 1. september 1958 - Ísland útvíkkar fiskimark sítt, og byrjar harvið Toskastríðið ímóti Stóra Bretlandi.
 1. september 1969 – Muammar Gaddafi kemur til valdið í Libya .
 1. september 1972 – Amerikanski Bobby Fischer gerst heimsmeistari í talvi, tá hann vinnur á russiska Boris Spassky í serligum talvdysti í Reykjavík.
 1. september 1984  - Sjónvarp Føroya verður alment tikið í brúk.
 1. september 1985 - Vrakið av skipinum Titanic verður funnið á botninum á Atlantshavinum. 
 1. september 2015 - Løgtingsval í Føroyum. 
 2. september 1752 - Stóra Bretland byrjar at ganga eftir Gregorianska kalendaranum, næstan 200 ár aftaná restina av Vesturevropa.
 2. september 1807  - Bretski flotin bumbar Keypmannahavn , í roynd at forða dønum at yvirgeva flota sín til Napoleon.
 2. september 1811  – Háskúlin í Oslo  verður settur á stovn sum Kongaligi Fredericks Háskúli.
 3. september 1967 - "H-dagurin" í Svøríki. Ferðsla broytist yvir í koyring á høgru vegsíðu.
 6. september 1968 - Svasiland verður sjálvstøðugt
 6. september 1991 - Leningrad í Russlandi skiftir navn til Sankta Pætursborg.
 11. september 1919 - Amerikanski flotin ger innrás í Honduras,
 11. september 2001 - Yvirgangsatsókn 9/11: 2996 fólk lata lív tá yvirgangssamtakið Al-Qaeda tekur yvir fýra flogfør og brotlendir tey í báðar bygningar World Trade Center , Pentagon og tann síðsta á eini mark í Pennsylvania, USA. 
 17. september 1983 - Perlan í Vágsbotni verður tikin niður. 
 20. september 1519 - Portugisiski sjófarin Ferdinand Magellan  byrjar sína fyrstu siglingarferðina um knøttin. 
 22. september 1761 - Georg III av Stórabretlandi og Charlotte av Mecklenburg-Strelitz verða krýnd kongur og drotning av Stórabretlandi og Írlandi.
 22. september 1862 - Amerikanski forsetin Abraham Lincoln  lýsir trælirnar í amerikansku suðurstatunum sum fræls menniskju frá 1. januar 1863.
 25. september 1237 - Í York  verður millumlandasáttmáli undirskrivaður, ið staðfestir markið millum Ongland og Skotland 
 29. september 1789 - Tað var hendan dagin, at amerikanska kongressin hittist fyri fyrstu ferð.
 29. september 1903  - Prussland verður fyrsta land í heiminum, ið krevur at øll ið eiga akfar, skulu bera koyrikort. 
 30. september 1966 - Íslenska sjónvarpið (RÚV)  sendir fyri fyrstu ferð.

Mánaðir
Dagar